## dachser_inteligent_logistics

Tlačová správa V Bratislave, 17. 1. 2020

**Najväčšia logistická operácia sveta sa blíži, pripravte sa!**

**Už 25. januára sa začne nový čínsky rok v znamení Potkana. Príchod čínskeho nového roku oslavuje 20 percent svetovej populácie a do pohybu sa dáva až 800 miliónov ľudí. Podnikatelia, ktorí robia obchod s Ázii, sú už dávno pred sviatkami uprostred prevádzkového plánovania toho, ako v tomto období zostane ich obchodná kontinuita bezproblémová.**

*„Aj tento rok sme pripomínali našim zákazníkom, aby počítali s tým, že je nutné zarezervovať si prepravu včas, pretože možnosti prepravy sú obmedzené,"* vysvetľuje Marián Miček, Country Manager Air & Sea Logistics DACHSER Slovakia. *„V čase osláv vždy klesá záujem o prepravu z Číny do Európy a naopak, ale pred oslavami je naopak dopyt výrazne vyšší."*

Nielen v Číne, ale prakticky v celej Ázii je udalosť sprevádzaná mohutnými presunmi obyvateľstva a s uzatvorením tovární a podnikania na týždeň, v niektorých prípadoch dokonca na celý mesiac. Prípravy na Nový rok začínajú v Číne zvyčajne týždeň vopred, tento rok teda už 17. januára. Ľudia, ktorí sa riadia tradíciami, cestujú, aby videli svojich príbuzných a oslávili s nimi Nový rok. Zamestnanci z čínskeho pobrežia sa často presúvajú do vnútrozemia, čo znamená menšiu kapacitu pozemnej nákladnej prepravy a mnohokrát nie je možné využiť bežné nadväzné spoje.

*„Okrem komplikácií v pozemnej preprave je dôležité pripraviť sa aj na rast cien námornej prepravy. Obmedzenia niektorých služieb totiž nevyhnutne znamenajú tlak na kapacity a tým pádom aj na cenu. Každoročné zvyšovanie cien prepravy, ktoré je v januári úplne bežné, tak môže byť o to výraznejšie,”* dopĺňa Marián Miček. *„Všetky tieto faktory je preto potrebné zahrnúť do plánovania a kalkulácií.“*

Čínsky nový rok je pre Číňanov hlavným sviatkom a je dôležitým v celej juhovýchodnej Ázii. Každý rok pripadá na inú dobu a jeho oslavy tradične začínajú prvým dňom prvého lunárneho mesiaca čínskeho kalendára a končia zhruba po pätnástich dňoch dňom známym ako Sviatok lampiónov.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk